[{"text_idx": "#000000", "text": "AvalehtLiigadBalti liigaKehra kindlustas koha Balti liiga veerandfinaalis, Viljandi lo\u0303petas pika vo\u0303idupo\u0303ua"}, {"text_idx": "#000001", "text": "Kehra kindlustas koha Balti liiga veerandfinaalis, Viljandi lo\u0303petas pika vo\u0303idupo\u0303ua"}, {"text_idx": "#000002", "text": "Share this postClose sharing boxKehra kindlustas koha Balti liiga veerandfinaalis, Viljandi lo\u0303petas pika vo\u0303idupo\u0303uaTwitterFacebookLinkedIn"}, {"text_idx": "#000005", "text": "Eesti klubide seisukohast ta\u0308htsaim kohtumine Kehra spordihoones algas tasava\u0308giselt. Kaunase Granitas-Karys realiseeris ha\u0308sti karistusviskeid ja juhtis seitsmendal minutil 4:3. Siis aga panid kehralased vo\u0303imsa kaitseto\u0308o\u0308 ja va\u0308ravavaht Viktor Nikolajevi to\u0303rjete abil va\u0308rava ku\u0308mneks minutiks lukku, kirjutab Eesti Ka\u0308sipalliliit."}, {"text_idx": "#000007", "text": "Kaks ja\u0308rjestikust tabamust Uvis Strazdins\u030cilt viisid Kehra 7:4 juhtima, ent peagi tuli just ru\u0308nnakul va\u0308ike mo\u0303o\u0303naperiood ning 23. minutil jo\u0303udsid leedukad 8:8 viigini. Uuesti sai kodumeeskond Janar Ma\u0308gi ja Strazdins\u030ci tabamuste ja\u0308rel kahega ette ning poolajapausile mindi 11:10 eduseisus."}, {"text_idx": "#000008", "text": "Granitas-Karys tegi tugeva alguse teisele pooltunnile ja viigiseisult 14:14 spurtis 38. minutiks 17:14 ette. Kaheksa minutit hiljem juhtisid ku\u0308lalised nelja va\u0308ravaga, 22:18, kui algas kehralaste vo\u0303itluslik tagaajamine. Strazdins\u030c algatas selle, kuid la\u0308tlasega jagas peaosa ukrainlane Dmo\u0303tro Jankovski, visates 5:0 vahespurdi ajal kolm va\u0308ravat ja Kehra juhtis 23:22!"}, {"text_idx": "#000009", "text": "Lo\u0303puminutid olid na\u0308rvilised, ent Kehra edu ka\u0308est ei andnud ning vo\u0303itis 26:24, kindlustades u\u0308htlasi aastase vaheaja ja\u0308rel pa\u0308a\u0308su Balti liiga veerandfinaali. Strazdins\u030c ja Jankovski viskasid seitse va\u0308ravat, Vladislav Naumenko lisas viis ja Ma\u0308gi neli. Pu\u0308hapa\u0308eval kohtub Kehra alagrupi esikoha nimel Vilniuse VHC S\u030cviesaga, kel hetkel tabelis punkti rohkem."}, {"text_idx": "#000010", "text": "\u201cVahepeal juba tundus, et meie kodusaaliseeria lo\u0303peb, aga muutes kaitse 5-1 peale ja aktiivsemaks, saime uuesti ma\u0308ngu ka\u0308ima. Realiseerimisega olime suures ha\u0308das ja muidugi ma\u0308ngis vastaste va\u0308ravavaht ka ha\u0308sti. Aga kuidagi suutsime selle kohtumise ikka enda kasuks kallutada ja va\u0308ga magusa vo\u0303idu vo\u0303tta,\u201d so\u0303nas Kehra peatreener Mart Raudsepp."}, {"text_idx": "#000011", "text": "HC Tallinn kohtus Raasikul B-alagrupi liidri S\u030cviesaga, juhtis kogu avapoolaja, ent ja\u0308i teisel va\u0308rava-kahega taha. Uuesti saadi veel 19:18 juhtima ning 51. minutil oli tablool 21:21 viik, ent leedukad tegid tugeva lo\u0303pu ja vo\u0303itsid 29:23. Pealinlaste kasuks viskas Robin Oberg viis ja Rauno Aus neli va\u0308ravat. Pu\u0308hapa\u0308eval kell 16 kohtutakse So\u0303le spordikeskuses Granitasega."}, {"text_idx": "#000012", "text": "Viljandi HC oli enne laupa\u0308eva Balti liigas 19 ma\u0308ngu vo\u0303iduta, ku\u0308lla so\u0303itnud Riia Celtnieks sai vahetult enne avavilet teada, et lootused veerandfinaali edeneda kadusid koos Kehra vo\u0303iduga. Kodumeeskond kasutas vastase vo\u0303imaliku motivatsioonilanguse ha\u0308sti a\u0308ra ja sai ku\u0308mnendaks minutiks juba 6:2 juhtima."}, {"text_idx": "#000013", "text": "Riialased tulid ma\u0308ngu tagasi ning said omakorda 10:8 ette. Mulgid aga vo\u0303itlesid ha\u0308sti ja puhkepausiks vo\u0303eti kaasa 16:14 edu. Teist pooltundigi alustati teravalt ja 38. minutil tegi Mihkel Lo\u0303pp 19:15. La\u0308tlased jo\u0303udsid veel korduvalt viigini, aga seisul 25:25 spurtis Viljandi uuesti."}, {"text_idx": "#000014", "text": "Kristjan Kooviti ja Hendrik Koksi tabamustele lisas Varik kaks ning Viljandi juhtis 29:25. La\u0308hemale kui kaks va\u0308ravat Celtnieksi enam ei lubatud ja saadi kahe aasta jooksul Balti liigas esimene vo\u0303it tulemusega 34:30. 16-aastane Koks tabas ku\u0308mme korda, realiseerides ko\u0303ik kuus karistusviset, Varik ja Kristo Ja\u0308rve lisasid seitse va\u0308ravat."}, {"text_idx": "#000015", "text": "\u201cTa\u0308nane ma\u0308ng to\u0303estas, miks me Balti liigas osaleme. Juba viimasel Leedu-reisil, aga eriti ta\u0308na oli silmaga na\u0308ha, kuidas noorte ma\u0308ngijate enesekindlus kasvab. Seega tervikuna vo\u0303ib Balti liiga hooajaga kindlasti rahul olla. Alati vo\u0303iks rohkem punkte ja vo\u0303ite saada, Eesti-ma\u0308ngudest erinev kogemus on va\u0308ga va\u0308a\u0308rtuslik,\u201d so\u0303nas Viljandi peatreener Marko Koks handball.ee lehel."}, {"text_idx": "#000017", "text": "Po\u0303lva Serviti ku\u0308lastas laupa\u0308eval viimase nelja aasta Balti liiga ts\u030cempioni Riihima\u0308e Cocksi. Kohtumise algul tuli va\u0308ravaid va\u0308gagi tihedalt ja viiendal minutil juhtis Soome meister 4:3. Poolaja keskel hakkasid vo\u0303o\u0303rustajad eest libisema, said 10:6 ette ja vaheajale la\u0308ksid eduseisus 14:10."}, {"text_idx": "#000018", "text": "Po\u0303lvalased alustasid teist pooltundi ha\u0308sti ning 36. minutil va\u0308hendas U\u0308lljo Pihus vahe minimaalseks, 16:15. Viis minutit hiljem sai Serviti esmakordselt kohtumises juhtima, kui Kristjan Muuga lo\u0303ikas palli vahelt ja tegi kiirru\u0308nnakust 18:17. Eesti meistri ma\u0308ngu pa\u0308rssisid kaheminutilised eemaldamised ning Cocks viskas kolm va\u0308ravat ja\u0308rjest, juhtides 20:18."}, {"text_idx": "#000019", "text": "Serviti vo\u0303itles ja viis minutit enne lo\u0303puvilet tuli Henri Sillaste viskest ja\u0308lle viik, 23:23. Enamaks aga jo\u0303udu ei ja\u0308tkunud, uuesti ja\u0308a\u0308di va\u0308hemusse ning vastaste liider Nico Ro\u0308nnberg tabas kolm korda ja\u0308rjest, juhtides Cocksi 27:23 vo\u0303iduni. Po\u0303lvalaste kasuks viskas Sillaste kuus, Henri Hiiend viis ning Mathias Rebane ja Stanislav Holodjuk kolm va\u0308ravat."}, {"text_idx": "#000020", "text": "\u201cPika so\u0303idu to\u0303ttu olid meestel avapoolajal jalad tuimad, aga teisel saime ma\u0308ngu ka\u0308ima. Eriti hakkas toimima kaitse, mille pealt tuli teravaid ru\u0308nnakuidki. Mitmel korral oli vo\u0303imalusi ma\u0308ng a\u0308ra otsustada, kuid ja\u0308tsime need kasutamata. Lo\u0303pp la\u0308ks kahjuks eemaldamiste nahka,\u201d kommenteeris Serviti peatreener Kalmer Musting."}, {"text_idx": "#000022", "text": "Risto Lepp: soovime meestele uusi va\u0308ljakutseid pakkuda"}, {"text_idx": "#000023", "text": "Viljandi HC ma\u0308ngija siirdub Makedoonia ko\u0303rgliigasse"}, {"text_idx": "#000028", "text": "Balti liigas ootavad Eesti klubisid ta\u0308htsad ma\u0308ngud"}, {"text_idx": "#000029", "text": "Balti liigas sai ja\u0308tku viikiderohke na\u0308dalavahetus"}]